hotchpotch/miracl-hf-unified huggingface dataset:
ফিরদৌসী কাদরী
ফিরদৌসী কাদরী (জন্ম ৩১ মার্চ, ১৯৫১) বাংলাদেশী প্রতিষেধকবিদ্যা এবং সংক্রামক রোগ গবেষণাকারী বিজ্ঞানী। তিনি প্রায় ২৫ বছর কলেরার টিকা উন্নয়নে কাজ করেছেন  এবং এছাড়াও তিনি ইটিইসি,টাইফয়েড, হেলিকোব্যাকটের পলরি, রোটা ভাইরাস ইত্যাদি অন্যান্য সংক্রামক রোগে বিশেষজ্ঞ।বর্তমানে, তিনি টীকাবিদ্যার কেন্দ্রস্থল ইন্টারন্যাশনাল সেন্টার ফর ডাইরিয়াল ডিজিজ রিসার্চ,বাংলাদেশ (আইসিডিডিআর, বি) এর পরিচালক হিসেবে দায়িত্ব পালন করছেন। তার বৈজ্ঞানিক সাফল্য আন্ত্রিক ও ডায়রিয়াজনিত প্রতিষেধক এবং টিকাসহ ভাইব্রিও কলেরা এবং  এন্টারোঅক্সিজেনিক এসছতোছিয়া কোলাই — যেগুলো ডায়রিয়াসহ আন্ত্রিক রোগের প্রধান কারণ। তাঁর প্রধান অধ্যয়নের বিষয় ছিল বাংলাদেশে এইচ.পলরি  সংক্রমিত মানুষ এবং টাইফয়েড জ্বর সেইসাথে রোগীদের প্রতিক্রিয়া অধ্যয়নরত উপর দৃষ্টি নিবদ্ধ করা।
কাদরী প্রাণরসায়ন ও আণবিক জীববিদ্যা বিভাগ থেকে ১৯৭৫ সালে বি.এসসি ও ১৯৭৭ সালে এম.এস ডিগ্রী অর্জন করেন। ১৯৮০ সালে, তিনি তার পিএইচডি করেন যুক্তরাজ্যের লিভারপুল বিশ্ববিদ্যালয়ের  প্রাণরসায়ন /প্রতিষেধকবিদ্যা বিভাগ থেকে।  আইসিডিডিআর, বি  প্রতিষেধকবিদ্যা বিভাগ থেকে  তার পোস্টডক শেষ করার পর, তিনি একই প্রতিষ্ঠানে ১৯৮৮ সালে সহযোগী বিজ্ঞানী হিসেবে যোগ দেন। বর্তমানে তিনি জ্যেষ্ঠ বিজ্ঞানী এবং সেন্টার ফর ভ্যাকসিন বিজ্ঞান, আইসিডিডিআরবি-এর  পরিচালক ।
কাদরী ডকোরল পর, নতুন সস্তা কলেরা টীকা পরিচয় করিয়ে দিতে চেষ্টা করেছেন যা বাংলাদেশের দরিদ্র মানুষের জন্য ব্যয়বহুল। তিনি শানকল টিকা সবচেয়ে জনবহুল শহর ঢাকাতে ব্যবহার করে দেখেন।
২০০৮ সালে, কাদরী বাংলাদশ একাডেমী অফ সায়েন্স থেকে গোল্ড মেডেল পান। ২০০২ সালে,কাদরী উন্নয়নশীল দেশে সংক্রামক আন্ত্রিক রোগ গবেষণার জন্য ক্রিস্টোফ মেরিএউক্স পুরস্কার পান।  ২০১৩ সালে, উন্নয়নশীল দেশগুলোতে বিজ্ঞানের অগ্রগতির জন্য বিশ্ব বিজ্ঞান একাডেমী বার্ষিক সি. এন. রাও  পুরস্কার পান,যেটা তাওস থেকে দেওয়া হয়।  ২০১৪ সালে, তিনি একটি উচ্চ পর্যায়ের প্যানেল সদস্য হিসেবে হন, যা স্বল্পোন্নত দেশগুলোর জন্য নিবেদিত জাতিসংঘের একটি প্রস্তাবিত প্রযুক্তি ব্যাংক এবং বিজ্ঞান, প্রযুক্তি এবং উদ্ভাবনের সাপোর্টিং ব্যবস্থাসমূহ সাংগঠনিক এবং কর্মক্ষম পরামর্শ দায়।
কাদরী বাংলাদেশ  আমেরিকান সোসাইটি ফর মাইক্রোবায়োলজি  এর আন্তর্জাতিক রাষ্ট্রদূত  এবং বাংলাদেশের বিজ্ঞান একাডেমির সদস্য ।
রেজিনা সবুর
রেজিনা জুঁই সবুর-ক্রস (জন্ম: ১৮ই মার্চ, ১৯৭৪) একজন ইংরেজ ফ্রিল্যান্স খাদ্যবিষয়ক লেখক, রন্ধনশিল্পী এবং ব্লগার। তিনি ""গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ"" এর লেখক।
রেজিনা সবুর ১৯৭৪ সালের ২৮ ডিসেম্বর ইংল্যান্ডের লন্ডন শহরে জন্মগ্রহণ করেন এবং একটি বাঙালি ঐতিহ্যে বেড়ে উঠেছেন।
তিনি একটি ফুড অ্যান্ড ড্রিংক জার্নালিজমে অনার্স পাস করেন এবং একটি ব্রডকাস্ট জার্নালিজমে স্নাতকোত্তর ডিপ্লোমা অর্জন করেছেন।
রেজিনা সবুর একটি খাদ্যবিষয়ক এক টেলিভিশন প্রোগ্রামে গবেষক হিসেবে কর্মজীবন শুরু করেন এবং দুই বছরের ধরে জাপানের সাইতামা প্রিফেকচারে নানা ধরনের জাপানি খাবারের রেসিপি শেখেন।
২০০৯ সালের প্রথম দিকে, সবুর তার খাদ্য বিষয়ক ব্লগ গ্যাস্ট্রোগিক শুরু করেন। তিনি বাড়িতে বিভিন্ন খাবার তৈরীতে বিশেষ পারদর্শী।
রেজিনা সবুর "দ্য গার্ডিয়ান", বিবিসি গুড ফুড, চ্যানেল ফর ফুড, "লি কুল", "ফর্ক ম্যাগাজিন", "ইট মি ম্যাগাজিন" এবং "ফায়ার অ্যান্ড নাইফস ফুড কুয়াটারলি" সহ বিভিন্ন খাদ্য ওয়েবসাইটগুলোতে তার লেখা প্রকাশনা রয়েছ। তিনি এছাড়াও "ইভিনিং স্ট্যান্ডার্ড", রেড ম্যাগাজিন, "দি ইন্ডিপেন্ডেন্ট" "ওলিভ", "অ্যামেলিয়া'স ম্যাগাজিন" এবং "ওয়েটরোজ কিচেন" ওয়েবসাইটে সুগঠনবিশিষ্ট হয়েছেন।
রেজিনা সবুর বিবাহিত এবং তার একটি পুত্র সন্তান রয়েছে।
মায়া আলী (রাজনীতিবিদ)
আজিজুম মায়া আলী (জন্ম: মে ৯, ১৯৬৯) ব্রিটিশ লেবার পার্টির রাজনীতিবীদ, কভেন্ট্রি সিটি কাউন্সিল এবং সলিসিটর এর ওয়েস্টওডের সাবেক কাউন্সিলর।
আলী সিলেট বিভাগের সিলেট জেলার বিশ্বনাথের কোজাকাবাদে জন্মগ্রহণ করেন । আলীর পিতার নাম হল আফতাব আলী এবং মাতা মোনতা বিবি। আলী মাত্র ১০ মাস বয়সে তার মায়ের সাথে যুক্তরাজ্যে অভিবাসিত হন যেখানে তার পিতা্ একজন কারখানার কর্মচারী হিসেবে কাজ করতেন। আলী কভেন্ট্রির হিলফিল্ডে বেড়ে উঠেন।
আল লিং হল বিদ্যালয়ে ভর্তি হন এবং ১৫ বছর বয়সে জিসিএসই শেষ করার পর তিনি ঐ বিদ্যালয়টি ছেড়ে দেন। ১৯৮৫ সালে কভেন্ট্রির টাইল হিলে অ্যাক্সেস কোর্সে ভর্তি হন। তারপর তিনি ওয়ারউইক বিশ্ববিদ্যালয়ে আইন বিষয়ের উপর পড়ালেখা শুরু করেন এবং ২০০০ সালে স্নাতক ডিগ্রী অর্জন করেন। প্রশিক্ষণ অর্জনের লক্ষ্যে তিনি লন্ডনের একটি আইনি প্রতিষ্ঠানে চার মাসের জন্য কাজ করেন। এই সময় তিনি তার পরিবার থেকে পৃথক অবস্থায় ছিলেন। তিনি জে আর জোন্স সলিসিটরসে প্রশিক্ষণ নেন এবং ২০০৫ সালে যোগ্যতা অর্জন করেন।
আলীর বয়স যখন ১৬ বছর তখন তিনি ক্যাটারিং ব্যবসার মালিক ছৈয়দ আকবর এম আলীর সাথে বিবাহ বন্ধনে আবদ্ধ হন। তাদের দাম্পত্য জীবনে তিনটি সন্তান রয়েছে।
সেলিমা রহমান
সেলিমা রহমানের পিতা বিচারপতি আব্দুল জব্বার খান। তিনি ছিলেন পাকিস্তান জাতীয় পরিষদের সাবেক স্পিকার। তার ভাইবোনদের মধ্যে সাংবাদিক ও কলামিস্ট সাদেক খান, কবি আবু জাফর ওবায়দুল্লাহ, সাংবাদিক ও সরকারের মন্ত্রী এ জে এম এনায়েতুল্লাহ খান, তৃতীয় হাসিনা মন্ত্রীসভার মন্ত্রী রাশেদ খান মেনন, ফটোগ্রাফার অ্যালেন খান এবং নিউ এইজ পত্রিকার প্রকাশক শহীদুল্লাহ খান বাদল।
সেলিমা রহমান বিএনপির যুগ্ম মহাসচিব ও ভাইস-চেয়ারম্যান হিসেবে দায়িত্ব পালন করেছেন।
বেশ কয়েকবার তাকে গ্রেফতার করা হয়েছিল। এপ্রিল ২০১২ সালে ফৌজদারী কার্যবিধি ৫৪ ধারার অধীনে, ডিসেম্বর ২০১৩, , জানুয়ারী ২০১৪ রমনা থানার গাড়ি পোড়ানোর মামলায়, আগস্ট ২০১৫ পুলিশকে মারধরের জন্য, , এবং সেপ্টেম্বর ২০১৬ একটি বাসে অগ্নিসংযোগ করার জন্য।
ইসমত আরা সাদেক
ইসমাত আরা সাদেক বাংলাদেশ আওয়ামী লীগের একজন রাজনীতিবিদ এবং  জনপ্রশাসন মন্ত্রণালয়ের প্রতিমন্ত্রী। তিনি যশোর-৬ (কেশবপুর) আসনের আওয়ামী লীগ থেকে মনোনয়ন নিয়ে নির্বাচিত হন।
ইসমাত আরা সাদেক ১৯৪২ সালের ১২ ডিসেম্বর বগুড়ায় জন্মগ্রহণ করেন। তার পিতার নাম মাহবুবুর রহমান চৌধুরী এবং মাতার নাম সায়েরা খাতুন। তিনি ১৯৫৬ সালে বগুড়া ভি এম গার্লস স্কুল থেকে ম্যাট্রিক পাস করেন ও ১৯৫৮ সালে ঢাকার হলিক্রস কলেজ থেকে ইন্টারমিডিয়েড পাশ করেন। ১৯৬০ সালে তিনি ঢাকার ইডেন কলেজ থেকে স্নাতক ডিগ্রী লাভ করেন।
১৯৯২ সালে তিনি ও তার স্বামী এ, এস, এইচ, কে, সাদেক বাংলাদেশ আওয়ামীলীগে যোগ দেন। ১৯৯৬ সালে তিনি কেশবপুর মহিলা আওয়ামীলীগ প্রতিষ্ঠা করেন ও তখন থেকে কার্যনির্বাহী কমিটির ১ নম্বর সদস্য হিসেবে তিনি দায়িত্ব পালন করছেন।
২০০৯ থেকে ২০১৩ সাল পর্যন্ত তিনি বাংলাদেশ মহিলা কল্যাণ পরিষদের সদস্য ছিলেন।
তিনি ১০ম জাতীয় সংসদ নির্বাচনে যশোর-৬ (কেশবপুর) নির্বাচনী এলাকা থেকে সংসদ সদস্য নির্বাচিত হন। ১২ জানুয়ারি ২০১৪ তারিখে নতুন সরকার গঠিত হলে তাকে প্রাথমিক ও গণশিক্ষা মন্ত্রণালয়ের প্রতিমন্ত্রী করা হয়। পরবর্তীতে ১৫ জানুয়ারি ২০১৪ তারিখে তাকে জনপ্রশাসন মন্ত্রণালয়ের প্রতিমন্ত্রীর দায়িত্ব দেয়া হয়।
তিনি আবু শারাফ হিজবুল কাদের সাদেক কে বিয়ে করেন, যিনি ছিলেন সাবেক সচিব, দুইবার নির্বাচিত সংসদ সদস্য, বাংলাদেশ আওয়ামীলীগের উপদেষ্টা মন্ডলীর সদস্য ও শিক্ষা মন্ত্রী। তাঁদের দুই সন্তান রয়েছে। তার ছোট ভাই মাদুদুর রহমান চৌধুরী ছিলেন সাবেক জাতীয় পার্টির সাবেক মন্ত্রী।
রোশনারা মনি
রোশনারা মনি হলেন বাংলাদেশী বংশোদ্ভূত একজন ব্রিটিশ অভিনেত্রী এবং গায়িকা।
মনি বাংলাদেশের মৌলভীবাজার জেলায় জন্মগ্রহন করেন। তিনি বাবা মায়ের ৬ষ্ট সন্তান। তিনি তার প্রাথমিক শিক্ষা বাংলাদেশে সমাপ্ত করেন এবং ১০বছর বয়সে যুক্তরাষ্ট্রে পাড়ি জমান।
২০০৪ সালে তার গানের অ্যালবাম "নিঝুম রাত" মুক্তি পায়। ২০১১ সালে বৈশাখী মেলায় এই অ্যালবামের মোড়ক উন্মোচন করেন।
১৮ বছর বয়সে তিনি মোহাম্মদ ইকবাল ফয়সালের সাথে বিবাহ বন্ধনে আবদ্ধ হন। মোহাম্মদ ইকবাল ছিলেন বাংলাদেশের পানি উন্নয়ন বোর্ডের একজন সিভিল ইঞ্জিনিয়ার। তাদের এক ছেলে; নাম আইমান ফয়সাল ইকবাল।১৯৮৫ সালে তিনি লন্ডনের টাওয়ার হ্যামলেট আয়োজিত বাংলা সঙ্গীত প্রতিযোগিতায় অংশগ্রহণ করেন এবং লোকগানে প্রথম পুরস্কার অর্জন করেন। পরবর্তীতে ১৯৮৬, ১৯৮৭ ও ১৯৮৮ সালে তিনি লোকগান ও আধুনিক গানে দ্বিতীয় পুরস্কার লাভ করেন।
জেমস লোটন ফ্ল্যানাগান
জেমস লোটন ফ্ল্যানাগান একজন মার্কিন তড়িৎ প্রকৌশলী।
ফ্ল্যানাগান মিসিসিপির গ্রীনউডে ১৯২৫ সালের ২৬ অগাস্ট জন্মগ্রহণ করেন। তিনি মিসিসিপি স্টেট ইউনিভার্সিটি থেকে তড়িৎ প্রকৌশলে ১৯৪৮ সালে ব্যাচেলর্স ডিগ্রি অর্জন করেন। তিনি এমআইটি থেকে ১৯৫০ সালে মাস্টার্স ডিগ্রি অর্জন করেন। তিনি মিসিসিপি স্টেট ইউনিভার্সিটিতে দুই বছর শিক্ষকতা করেন। তিনি এমআইটি থেকে ১৯৫৫ সালে ডক্টরেট ডিগ্রি অর্জন করেন। তিনি ১৯৫৬ সালে বেল ল্যাবসে যোগদান করেন। তার প্রকাশনার মধ্যে রয়েছে ৯০টি গবেষণাপত্র এবং দুটি বই। তার ৩০টি প্যাটেন্ট রয়েছে।
আমীরা অ্যাবেজ, শামীমা বেগম ও খাদিজা সুলতানা
আমীরা অ্যাবেজ, শামীমা বেগম এবং খাদিজা সুলতানা, এই তিন ব্রিটিশ স্কুলছাত্রী ২০১৫ সালের ফেব্রুয়ারি মাসে লন্ডনের বেথনাল গ্রিন একাডেমি থেকে পালিয়েছিলো ইসলামিক স্টেট অব ইরাক এবং লেভান্ত (আইএসআইএল) (বর্তমানে আইএস বা ইসলামিক স্টেট) এ যোগদান করার জন্য। ইনস্টিটিউট ফর স্ট্রাটেজিক ডায়ালগ-এর তথ্য অনুসারে ২০১৫ সালে আনুমানিক ৫৫০ জন নারী ও মেয়ে পশ্চিমা দেশ থেকে আইএস বা ইসলামিক স্টেটে যোগদানের উদ্দেশ্যে বাড়ি ছেড়েছে। বলা হয় যে, "একজন জিহাদি, নারীর ক্ষমতার উপ-সংস্কৃতি।"
২০১৪ সালের ডিসেম্বরে অন্য এক মেয়ে একই স্কুল থেকে পালিয়ে সিরিয়া চলে গেলে এই তিন মেয়েকে পুলিশ বিভিন্ন প্রশ্ন করেছিলো ছিল। প্রশ্নোত্তরে তাদেরকে ঝুঁকিপূর্ণ মনে হয়নি। কিন্তু কিছুদিন পরে তারাই দেশ ছেড়ে পালিয়ে গেলো। তারা ১৭ ফেব্রুয়ারি গ্যাটউইক বিমানবন্দর থেকে ইস্তাম্বুল পৌঁছায় তুর্কি এয়ারলাইনস এর মাধ্যমে। তাদের পরিবার মার্চ মাসে তুরস্ক গিয়েছিলো তদন্ত করতে।কিন্তু তদন্ত ছিলো অপর্যাপ্ত.
তাদের অন্তর্ধানের জন্য দায়ী করা হয়েছে আকসা মাহমু নামের এক মহিলাকে। তিনি একজন গ্লাসগো নারী, যিনি ২০১৩ সালে IS এ যোগদান করেন। এই তিন মেয়ের সাথে তার ইলেকট্রনিক যোগাযোগের প্রমাণ মিলেছে। মাহমুদের বিরুদ্ধে অভিযোগ আনা হয়। মাহমুদ তা অস্বীকার করেন।
এই তিন মেয়েরা বাড়ির গয়না চুরি করে। তারা তা বিক্রি করে বিমানের টিকিট কিনে। তারা যদি এখনো  যুক্তরাজ্যে ফিরে আসে তবে তাদের কোন শাস্তি দেওয়া হবে না বলে ঘোষোনা দেওয়া হয়।
অন্তর্ধানের ফলে ২০১৫ সালের মার্চ মাসে মেট্রোপলিটন পুলিশকে House of Commons এর Home Affairs Select Committee এর কাছে প্রমাণ পেশ করতে হয়েছে। মেয়েদের পরিবারের  কাছে একটি কৈফিয়তনামা পাঠায় স্কটল্যান্ড ইয়ার্ড।
ব্রিটিশ প্রধানমন্ত্রী ডেভিড ক্যামেরন বলেছেন যে, মানুষ IS এ যোগদান করবে এর জন্য পুলিশ বাহিনী গঠন করা হয় নি।
২০১৫ সালের মার্চ মাসে ভ্রমণ নিষেধাজ্ঞা জারি করা হয়। বিদেশ ভ্রমণের ওপর কড়া নজরদারি বাড়ানো হয়। অনেকে বলেছে স্কুলের মেয়েদের নাম প্রকাশ করা ঠিক হয়নি। কেউ বলেছে এটা জনস্বার্থ।
খাদিজার পরিবার ফোন সাক্ষাৎকারে ITV তে বলেন যে তারা বিশ্বাস করেন তার মেয়ে মারা গেছে যখন সে বিমানে পালাচ্ছিলো,সেই বিমান আকাশে ধ্বংস হয়ে যায়। পরিবারের আইনজীবী  ITV তে বলেন যে, খাদিজা অন্য একজন মেয়ের মাধ্যমে পালানোর চেষ্টা করেছিলো যার নাম সামারা কেসিনোভিক, যাকে পালানোর সময় পিটিয়ে হত্যা করা হয়।
আমেনা বেগম
আমেনা বেগম (১৯২৫ – ৭ই এপ্রিল ১৯৮৯), পূর্ব পাকিস্তানের একজন সাবেক সংসদ সদস্য, যিনি ছিলেন একজন বাংলাদেশী রাজনীতিবিদ। স্বায়াত্বশাসনের দাবিতে আওয়ামী লী কর্তৃক ছয় দফা দাবির খসড়া তৈরির সময় তিনি গুরুত্বপূর্ণ ভূমিকা পালন করেন। ১৯৬৬ সালের ৭ই জুন মিজানুর রহমান চৌধুরীর সাথে মিলে তিনি সাধারণ ধর্মঘট সংগঠিত করেন। এই ধর্মঘটটি তৎকালীন পূর্ব পাকিস্তান জুুড়ে ব্যাপক সাড়া ফেলে ও স্বাধীনতা যে ঘনিয়ে আসছে এমন একটি বার্তা দিয়েছিল। তিনি পরবর্তিতে জাতীয় লীগের সভাপতি পদ গ্রহণ করেন। ১৯৮৯ সালের ৭ই এপ্রিল ঢাকায় মৃত্যুবরণ করেন।
আমেনা বেগম ১৪০ সালে ফয়জুন্নেসা বালিকা বিদ্যালয় থেকে মেট্রিক পাশ করেন ও ১৯৪২ সালে ইডেন মহিলা কলেজ থেকে উচ্চ মাধ্যমিক সম্পন্ন করেন। ১৯৫০ সালে তিনি পূর্ব পাকিস্তান আওয়ামী মুসলিম লীগে যোগদান করেন। ১৯৫৪ সালে তিনি পূর্ববঙ্গ আইন পরিষদে ইউনাইটেড ফ্রন্টের তৎকালীন কুমিল্লা-সিলেট আসন থেকে নারীদের সংরক্ষিত আসনে নির্বাচিত হন। ১৯৬৬ সালে তিনি আওয়ামী লীগের কেন্দ্রীয় নির্বাহী পরিষদের নারী বিষয়ক কমিটির সাধারণ সম্পাদক নিযুক্ত হন ও একই পদে তিনি ১৯৭০ পর্যন্ত ছিলেন।
শেখ মুজিবুর রহমান ও সাধারণ সম্পাদক তাজউদ্দীন আহমদসহ শীর্ষ পর্যায়ের নেতাদের যখন গ্রেফতার করা হয় সেসময় ১৯৬৬ সালের ২৭শে জুলােই আমেনা বেগমকে দলের সাধারণ সম্পাদকের দায়িত্ব দেওয়া হয়। দলের এই গুরুত্বপূর্ণ মহূর্তে আমেনা বেগম স্বৈরাচারী আইয়ুব সরকারের বিরোদ্ধে বিভিন্ন প্রকার চাপ সৃষ্টি করেন ও আন্দোলনকে আরও বেগবান করে তোলেন। তিনি ছয় দফা কর্মসূচির গুরুত্বপূর্ণ দায়িত্ব পালন করেন ও দলের তৃনমূল আন্দোলনকারীদের সাথেও যোগাযোগ রক্ষা করার দায়িত্ব পালন করেন। ১৯৬৮ সালের এগারো দফা আন্দোলন ও ১৯৬৯ সালের আইয়ুব বিরোধী সমাবেশেও তিনি গুরুত্বপূর্ণ দায়িত্ব পালন করেছিলেন।
তিনি তার দায়িত্ব পালনের মধ্য দিয়ে আওয়ামী লীগে তার গুরুত্বপূর্ণ অবস্থান তৈরি করেন ও ১৯৭০ এর সমাবেশে সাধারণ সম্পাদকের পদ দাবি করেছিলেন কিন্তু তাকে সাধারণ সম্পাদক নির্বাচিত করা হয়নি। পরবর্তিতে তিনি আওয়ামলীগ থেকে পদত্যাগ করেন ও আতাউর রহমান খান কর্তৃক নির্মিত নতুন দল জাতীয় লীগে যোগদান করেন। ১৯৭০ সালের ২০শে আগস্ট তাকে জাতীয় লীগের সিনিয়র সহ-সভাপতি পদে নির্বাচিত করা হয়। আমেনা বেগম ১৯৭০ সালের নির্বাাচনে ঢাকা নয় আসন থেকে জাতীয় লীগের হয়ে নির্বাচনে অংশ নেন।
১৯৭৬ সালে স্বাধীনতার পর আমেনা বেগম জাতীয় লীগকে পুরজ্জীবিত করেন ও রাজনীতিতে পুনরায় ফিরে আসনে জাতীয় লীগের সিনিয়র সহ-সভাপতি হিসেবে। সাত দলের সাথে ঐক্যবদ্ধ হয়ে তিনি এরশাদ বিরোধী আন্দোলনে অংশ নেন কিন্তু ১৯৮৪ সালে তার দলের সভাপতি আতাউর রহমান খান এরশাদের মন্ত্রিসভার প্রধানমন্ত্রী হিসেবে দায়িত্ব নেন। পরবর্তিতে তিনি জাতীয় লীগের সভাপতির দায়িত্ব নেন ও দলকে পুনরায় ঐক্যবদ্ধ করার চেষ্ঠা করেন।
লতা বট
লতা বট (বৈজ্ঞানিক নাম:Ficus pumila) () হচ্ছে Moraceae পরিবারের একটি সপুষ্পক উদ্ভিদ। এটির আদি বাসস্থান হচ্ছে পূর্ব এশিয়া (চিন, জাপান, ভিয়েতনাম) এবং দক্ষিণ-পূর্ব ও দক্ষিণ কেন্দ্রীয় আমেরিকায় প্রাকৃতিকৃত। এটির নামের ল্যাটিন শব্দ "pumilus" উল্লেখ করে এটির অর্থ "বামন" এবং এটির খুব ছোট পাতা তা সূত্র হিসেবে বোঝায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
শীতপ্রধান দেশে এটি চাষ করা হয়। এই লতা বট দ্রুত বর্ধনশীল ও সামান্য যত্ন করলেই এটি বিস্তার লাভ করে।এই লতা বট বাড়ির দেয়ালে সৌন্দর্য বাড়ানোর জন্য ও শীত থেকে রক্ষা পাবার জন্য লাগানো হয়।
মূলত এই গাছ পূর্ব এশিয়ার অধিবাসী। চীন, জাপান, ভিয়েতনাম এবং দক্ষিণ-পূর্ব ও দক্ষিণ-সেন্ট্রাল মার্কিন যুক্তরাষ্ট্র অংশ জুড়ে এই লতা বট বিস্তৃত।
রেশমিন চৌধুরী
রেশমিন চৌধুরী (চন্: ডিসেম্বর ১৬ ) একজন ইংরেজি বংশোদ্ভুত বাংলাদেশী ক্রীড়া সাংবাদিক এবং সংবাদ উপস্থাপিকা যিনি বিবিসি এবং বিটির জন্য কাজ করে থাকেন।
চৌধুরী লন্ডনে জন্মগ্রহণ করেন এবং সেখানে বেড়ে উঠেন। তিনি বাংলাদেশী বংশোদ্ভুত।
রেশমিন চৌধুরী ওডফোর্ড কাউন্টি উচ্চ বালিকা বিদ্যালয়ে ভর্তি হন। তিনি বাথ বিশ্ববিদ্যালয় থেকে রাষ্ট্রবিজ্ঞান (অর্থনীতিও অর্ন্তভুক্ত ছিল) এর উপর স্নাতক ডিগ্রী অর্জন করেন। পরবর্তীতে তিনি এনসিটিজে এ অধ্যয়ন করে সাংবাদিকতার উপর স্নাতোকত্তোর ডিপ্লোমা ডিগ্রী অর্জন করেন।
রেশমিন চৌধুরী একজন গায়িকাও বটে। তিনি সঙ্গীত শিল্পী নিতিন সাওহনের সাথে কাজ করেছেন। তিনি দি মহাভঅরতা প্রোডাকশের হয়ে যুক্তরাজ্যের বিভিন্ন সফরে গান পরিবেশন করেছেন এবং ২০০৬ মুক্তিপ্রাপ্ত নেমসেইক ছবিতে তার কন্ঠে একটি গান রেকর্ড করা হয়।
২০১৫ সালের সেপ্টম্বরে রেশমিন চৌধুরী বিট্রিশ এশিয়ান ট্রাস্টের অ্যাম্বাসেডর হয়েছিলন। ২০১৫ সালের নভেম্বরে এশীয় ফুটবল অ্যাওয়ার্ডে মিডিয়া পুরষ্কার জিতে নেন।
রেশমিন চৌধুরী লন্ডনে তার স্বামী এবং দুই সন্তানের সাথে বসবাস করে। তিনি ইংরেজীতে অনর্গল কথা বলতে পারেন এবং বাংলা তার মাতৃভাষা। তিনি স্পেনিশ এবং ফ্রেঞ্চ ভাষাও কথা বলতে পারেন।
শাহীদা রহমান
শহীদুন নেসসা রহমান; (জন্ম: ১৪ ডিসেম্বর ১৯৭১, কেমব্রিজশায়ার, ইংল্যান্ড) শাহীদা রহমান ছদ্মনামে অধিক পরিচিত। তিনি একজন পুরস্কারজয়ী ব্রিটিশ লেখিকা এবং প্রকাশক। তার ইংরেজি ভাষায় লেখা বই "Lascar" (বাংলা: "লস্কর") -এর জন্য তিনি সমাধিক পরিচিত। তার সাহিত্যভাষা ইংরেজি।
শাহীদা রহমানের জন্ম এবং ইংল্যান্ডের কেমব্রিজশায়ারের কেমব্রিজ শহরে। তিনি বাংলাদেশী বংশোদ্ভুত। তার বাবা এবং মা উভয়ের আদিনিবাস সিলেট বিভাগের ফেঞ্চুগঞ্জ উপজেলায়। তার বাবা মরহুম আব্দুল করিম ১৯৫৭ সালে তৎকালীন পূর্ব পাকিস্তান (বর্তমান বাংলাদেশ) হতে ইংল্যান্ডের কেমব্রিজ শহরে গিয়ে বসবাস শুরু করেন এবং তার মা, ফুলতেরা বানু বেগম, ১৯৬৩ সালে ইংল্যান্ডে পৌঁছান। তিন ভাই এবং দুই বোনের মধ্যে তিনি চতুর্থ। তার যমজ বোন ১৯৯৭ সালে মারা যান।
নীলিমা খাতুন
নীলিমা খাতুন অসমের একজন কণ্ঠশিল্পী। তিনি অসমীয়া চলচ্চিত্র, বেতার কেন্দ্রের ও গ্রামোফোনে গান গাওয়ার সাথে মঞ্চে গানের অনুষ্ঠান পরিবেশন করেছেন। বিশ শতকের সত্তর, আশীর দশকে তাঁর ছায়াছবি ও বেতারে গাওয়া বহু গান শ্রোতাদের মধ্যে প্রভূত জনপ্রিয়তা লাভ করেছিল। তিনি শিক্ষকতার বৃত্তি গ্রহণ করেন ও একজন কৃতি শিক্ষকরূপে 'রাজ্যিক শিক্ষক পুরস্কার' লাভ করেন।
নীলিমা খাতুনের জন্ম হয় অসমএর কামরূপ জেলার রঙিয়াতে। তাঁর আত্মীয় ছিলেন ভারতীয় রেলএর একজন কর্মচারী। খাতুন হাইস্কুলের শিক্ষা রঙিয়া হাই মাদ্রাসায় (পরে রঙিয়া মাদ্রাসা উচ্চতর মাধ্যমিক বিদ্যালয়ে) ও কলেজের শিক্ষা রঙিয়া মহাবিদ্যালয়ে গ্রহণ করেন। তারপর তিনি গুয়াহাটি বিশ্ববিদ্যালয় থেকে রাজনৈতিক বি়জ্ঞানে স্নাতকোত্তর ডিগ্রী নেন। ১৯৭৭এ তিনি গুয়াহাটির লাখটকীয়ার বাসিন্দা, বৃত্তিতে অভিযন্তা আফতাব হুসেইনের সাথে বিবাহ সূত্রে আবদ্ধ হন।
বিবাহের পর খাতুন শিক্ষকতার কাজ সামলান। তিনি গুয়াহাটির 'ভরলুমুখর কালিরাম মেধি ছোবালী হাইস্কুল' থেকে অধ্যক্ষা রূপে অবসর গ্রহণ করেন। অসম সরকারের ‘রাজ্যিক শিক্ষক পুরস্কার’ লাভ করা খাতুন একজন কৃতি শিক্ষক ছিলেন।
একটি সাক্ষাৎকারে কণ্ঠশিল্পী নীলিমা খাতুন ছোট থেকে একজন বেতার শিল্পী হওয়ার আশা পুষে রাখার কথা ব্যক্ত করেন। তাঁর বাড়িতে একটি সঙ্গীতর পরিবেশে বিরাজ করছিল। তাঁর সঙ্গীতের আদিগুরু তাঁর মাতা, যিনি খাতুনকে দীপালী বরঠাকুরএর গানসমূহ শিখিয়েছিলেন । তাঁর সঙ্গীতের গুরুদের অন্যতম ছিলেন সুবীর মুখার্জী, নিরোদ সরকার ও বীরেন ফুকন। ১৯৭০র থেকে তিনি আকাশবাণীর নিয়মিত কণ্ঠশিল্পী হয়ে পড়েন। তিনি ৫টি অসমীয়া ছায়াছবিতে কণ্ঠদান করেন। সেই চলচ্চিত্রসমূহ হ’ল- হৃদয়র প্রয়োজন, সোণতরা, পরিণাম, ওপজা সোণর মাটি ও তুমিয়ে মোর কল্পনার।
নীলিমা খাতুনের কয়েকটি জনপ্রিয় গানঃ
নিনা হোসেন
নিনা হোসেন (জন্ম ১৫ ডিসেম্বর ১৯৭৩) ব্রিটিশ সাংবাদিক এবং আইটিএন চ্যানেলের আইটিএন দুপুরের সংবাদের প্রধান সংবাদ উপস্থাপিকা। তিনি আইটিএন নিউজ লন্ডন এর অন্যতম গুরুত্বপূর্ন সংবাদ উপস্থাপিকা।
নিনা হোসেন দক্ষিণ ইয়র্কশায়ারের হাডারসফিল্ডে জন্মগ্রহন করেন, তারঁ পিতা একজন বাংলাদেশি এবং মা একজন ব্রিটিশ নাগরিক। তারঁ পিতা ডক্টর তবারেক হোসেন (১৯৩৫–২০০২), বাংলাদেশে জন্মগ্রহন করেন (তখন ভারতের অংশ ছিলো) এবং ১৯৬০-এ একজন ব্রিটিশে রূপান্তর হন (তখনও বাংলাদেশ পূর্ব পাকিস্তান ছিলো)। অ্যালকোহলের উপর তিনি ছিলেন একজন মনোরোগ বিশেষজ্ঞ ,যিনি ১৯৭৩-এ শহরের মাঝে কিরক্লিস অ্যালকোহল সর্তকীকরন সেবা চালু করেন,এবং দক্ষিণ ইর্য়কশায়ারের কর্নসান ফর মেন্টাল হেলথের প্রতিষ্ঠাতা এবং প্রেসিডেন্ট ছিলেন। তারঁ পিতা নটিংহামের পামেলা নামের একজন ইংরেজ নার্সকে বিয়ে করেছিলেন। নিনা হোসেন উল্লেখ করেছেন তিনি কখনো বাংলাদেশ ভ্রমন করেননি এবং তিনি বাংলায় কথা বলতে পারেন নাহ। তিনি আরো উল্লেখ করেছেন তিনি এবং তারঁ ছোট বোন রেজিনা মুসলিম।
ছোটকাল থেকেই নিনার সাংবাদিক হওয়ার স্বপ্ন ছিলো। দুরহাম বিশ্ববিদ্যালয় থেকে তিনি ডিগ্রী অর্জন করেছিলেন। ল্যাংঙ্কাশায়ার বিশ্ববিদ্যায়লের সাংবাদিকতা, মিডিয়া ও যোগাযোগ বিভাগ হহতে স্নাতকোত্তর ডিগ্রী অর্জন করেন।
১৯৯৬-এ প্রশিক্ষণার্থী হিসেবে আইটিভির লুকএরাউন্ডে নির্বাচিত হন যেখানে তিনি একজন সংবাদ উপস্থাপিকা,প্রযোজক এবং রির্পোটার ছিলেন। ২০০০ সালে মেডিকেল চ্যানেলে এএকজন উপস্থাপিকা ছিলেন। ২০০১-এ বিবিসি লন্ডনের বিবিসি লন্ডন নিউজ এর সংবাদ উপস্থাপিকা ও রিপোর্টার ছিলেন। মার্চ ২০০৪-এ অনুষ্ঠানটির প্রধান সঞ্চালক মনোনিত হন।
শিশুদের জন্য প্রতিযোগিতা হার্ড স্পেল সিজন ১ এর তিনি শব্দ উচ্চারক ছিলেন,পরবর্তীততে তিনি স্টার স্পেল এর ও সঞ্চালক ছিলেন যেটি মূলত ছিলো বিখ্যাত ব্যাক্তিদের নিয়ে করা অনুষ্ঠান। যখন স্টার স্পেল পূর্ন সিরিজে রূপান্তর হল , তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং হার্ড স্পেল সিজন ২ ও তিনি পরিচালনা শুরু করেছিল।
২০০৪ এর নভেম্বরে তিনি আইটিএন চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।
২০১০-এ তিনি জিএমটিভির অতিথি উপস্থাপিকা ছিলেন।
জুন ২০১০-এ কেটি দেরহেম এর স্থলে লন্ডন টুনাইট এর সঞ্চালক ছিলেন ডোনাল ম্যাইনটাইরির পাশাপাশি। ২০১৬-এ বর্তমানে তিনি আইটিভি দুপুরের খবর ও লন্ডন টুনাইটের সঞ্চালক এবং আইটিভি বিকালের খবর,রাতের খবর,সাপ্তাহিক খবরের অনিয়মিত সঞ্চালিকা।
জানুয়ারি ২০১৫-এ, মিডিয়ায় সেবার জন্য তিনি ব্রিটিশ মুসলিম এ্যাওয়ার্ড এ মনোনিত হন।
সারাহ বেগম
সারাহ বেগম (জন্ম ৫ জুলাই ১৯৯৮) একজন বৃটিশ নৃবিজ্ঞানী, সাংবাদিক, পর্যটক,তথ্যচিত্র নির্মাতা, চলচ্চিত্র নির্মাতা।
সারাহ বেগম লন্ডনে জন্মগ্রহন করেন এবং সেখানেই বেড়ে ওঠেন, তিনি একজন বাংলাদেশি বংশোদ্ভূত ব্রিটিশ নাগরিক। তিনি কিংস্টন বিশ্ববিদ্যালয়ে অধ্যয়ন করেন।
সারাহ বেগম একজন অনুসন্ধানী সাংবাদিক এবং একজন এমন অনুসন্ধিৎসু নৃবিজ্ঞানী যে পৃথিবীর বিভিন্ন প্রান্তে তার রোমাঞ্চকর অভিযানের জন্য প্রসিদ্ধ। তার অনুসন্ধানের ব্যপ্তি সমগ্র বিশ্ব। তিনি অনুসন্ধান করেছেন বিভিন্ন স্থানের অাদিবাসীর জীবিকা, সংগ্রাম ও তাদের জীবনের বিভিন্ন উল্লেখযোগ্য অভিজ্ঞতা এর উপর এবং মানবিক প্রচেষ্টা হিসাবে সমাজের সমসাময়িক ঘটনাপ্রবাহের উপর অনুসন্ধান করে চলেছেন।
ত্রিকোণী বট
ত্রিকোণী বট (বৈজ্ঞানিক নাম:Ficus natalensis) () হচ্ছে Moraceae পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই গাছ উত্তর-পূর্ব-দক্ষিণ আফ্রিকা থেকে উগান্ডা এবং কেনিয়া অঞ্চল পর্যন্ত বিস্তৃত।
গৌরী চৌধুরী
গৌরি সিলেট জেলা, সিলেট বিভাগ, পূর্ব পাকিস্তান(বর্তমানে বাংলাদেশ) এ জন্মগ্রহণ করেন। তিনি মাত্র ছয় বছর বয়সে গান গাওয়া শুরু করেন।
১৯৮৪ সালে তিনি উচ্চ মাধ্যমিক বিদ্যালয় পাশ করেন। পরবর্তী বছর ১৯৮৫ সালে তিনি সিলেট একাডেমী অব ফাইন আর্টসে ভর্তি হন এবংয় লোক সঙ্গীতের উপর পান্ডিত্য অর্জন করেন। এরপর তিনি সিলেট শিল্পকলায় পড়ালেখা শুরু করেন এবং সঙ্গীতে তিনি খ্যাতি অর্জন করেন। তার শিক্ষাবর্ষ ১৯৮৮ সালে তিনি তার ক্যারিয়ারকে আরা উন্নত করতে চেয়েছিলেন এবং বাংলাদেশের দক্ষিণাঞ্চলে অবস্থিত চট্টগ্রাম বিশ্ববিদ্যালয় এ স্নাতক ডিগ্রী অর্জন করার সিদ্ধান্ত গ্রহণ করেন এবং সেখানে তিনি কলা বিভাগ থেকে স্নাতক ডিগ্রী অর্জন করেন।
শিক্ষাজীবন শেষ করে ১৯৮৯ সালে তিনি যুক্তরাজ্যে পাড়ি জমান যেখানে তিনি অনেক চাকুরী করেন। তিনি প্রাথমিকভাবে লন্ডনের অনেকগুলো স্কুরে বাংলা গানের শিক্ষক হিসেবে কাজ শুরু করেন। এছাড়া "বাংলাদেশ ওয়েলফেয়ার এসোসিয়েশনের" একজন নারী উন্নয়ন কর্মকর্তা হিসেবে প্রচুর স্বেচ্ছাসেবামূলক কাজ করেন যা থাকে জাতিগত সংখ্যালঘু মহিলাদের অধিকার, দক্ষতা এবং মেধা উন্নয়নে ব্যাপকভাবে সাহায্য করে। সময়ের পরিক্রমায় তিনি জনপ্রিয় হয়ে উঠেন এবং তার চারটি ক্যাসেট এবং দুইটি সিডি প্রকাশিত হয়। ২০১১ সালের সেপ্টম্বরে জি টিভির সা রে গা মা পা, একটি জনপ্রিয় সঙ্গীত অনুষ্ঠান, এ অংশগ্রহণ করেন।
গৌরি সঙ্গীতে প্রচুর পুরষ্কার লাভ করেন। তিনি ২০০৪ সালে বাংলা টিভির, ২০০৪ সালে বিমা, ২০০৫ সালে এটিএন বাংলা এবং ২০০৬ সালে চ্যানেল আইয়ের কমিউনিটি অ্যাওয়ার্ডের "সেরা সঙ্গীত শিল্পী"র পুরষ্কার অর্জন কেরেন।
২০০২ সালে জি টিভির আনতাকসারি অনুষ্ঠানের বেস্ট পারফরম্যান্স অ্যাওয়ার্ড অর্জন করেন।
নাদিয়া আলী (উপস্থাপিকা)
নাদিয়া আলী বাংলাদেশী বংশদ্ভূত একজন ব্রিটিশ টেলিভিশন উপস্থাপিকা ও বেতার শিল্পী। তিনি বিবিসি এশিয়ান নেটওয়ার্কের ধারাবাহিক সানডে ইভিনিং উপস্থাপন করার জন্য বিখ্যাত।
২০০৫ সালে ২০ বছর বয়সে নাদিয়া আলী চ্যানেল এস-এ শিশুদের লাইভ অনুষ্ঠানের প্রায় ছয় বছর কাজ করেন। তিনি যুক্তরাজ্য ও ইউরোপ জুড়ে বেশ কিছু পুরস্কার বিতরণী অনুষ্ঠান ও অন্যান্য বিখ্যাত অনুষ্ঠানের উপস্থাপক ছিলেন। এর মধ্যেে উল্লেখযোগ্য ২০১১ সালের চ্যানেল এস এর পুরস্কার প্রদান অনুষ্ঠান, ব্রিটিশ বাংলাদেশিদের ২০১১ সালের হু’স হু পুরস্কার, এনটিভি মেগা কনসার্ট ও যশ রাজ ফিল্মসের "আজা নাচলে" প্রতিযোগিতা। তিনি এছাড়াও বি৪ইউ ও এটিএন বাংলা ও এনটিভিতে কাজ করেছেন তিনি।
২০১১ সালে আরও একজনের সাথে মিলে তিনি বাংলাদেশের প্রথম আন্তর্জাতিক রিয়েলিটি টেলিভিশন শো “ফরগোটেন রুটস” পরিচালনা করেন। এখানে মূলত ১০ জন যুবকের তাদের নিজেদের অস্তিত্ত্বের খোঁজে সাড়া পৃথিবী ঘুরে বেড়াতে দেখা যায় এবং এটি দেশের প্রথম সারির টেলিভিশনে প্রচারিত হয়। ২০১২ সালের মে মাসে তিনি লন্ডনের ভিক্টোরিয়া পার্কে বৈশাখী মেলারও পরিচালক হিসাবে কাজ করেন। ২০১২ সালের ডিসেম্বর থেকে তিনি বিবিসির এশশিয়ান নেটওয়ার্কে সরাসরি সম্প্রচারিত গান, সংবাদ ও বিনোদনের অনুষ্ঠান পরিচালনা করে আসছেন। ২০১৩ সালে এই শোটি বিবিসির রেডিও ও মিউজিক পুরস্কার লাভ করে।
২০১৪ সালের জুলাইয়ে রমজান রাউন্ডআপ নামে একটি স্বল্পদৈর্ঘ্যের চলচ্চিত্রের চতুর্থ এপিসোডটি তাকে ঘিরে তৈরি করা হয়েছিল যা লাইমলাইট চলচ্চিত্র উৎসব ২০১৫-এ জাতীয় পুরস্কারের জন্য মনোনয়ন পেয়েছিল।
আমিনা খৈয়াম
আমিনা খৈয়াম (১৯৮০-এ জন্ম) জন্মসূত্রে বাংলাদেশী যুক্তরাজ্যের নৃত্যশিল্পী, করিওগ্র্যাফার ও নাচের শিক্ষক। তিনি নৃত্য ধারা কত্থক-এ দক্ষ ও অভিনয় আন্দোলনের সাথে জড়িত।
খৈয়াম বাংলাদেশের সিলেটে জন্মগ্রহণ করেন। তিনি মুসলিম পরিবার থেকে আগত ও সেখানে নাচ সচরাচর দেখা যায় না। তিনি সূরের অক্সটেড গ্রামে বেড়ে উঠেন ও অক্সটেড বিদ্যালয় থেকে প্রাথমিক শিক্ষা শেষ করেন।
তিনি কত্থক-এ প্রশিক্ষণের পূর্বে লন্ডনে আল্পনা সেনগুপ্তার সাথে প্রাথমিক নাচের অনুশীলন করতেন। এরপর ১৯৯৬ সালে ১৬ বছর বয়সে সুশ্মিতা ঘোষের কাছ থেকে ভারতীয় বিদ্যা ভবন শিক্ষা ট্রাস্টে তিন বছর কত্থক-এ প্রশিক্ষণ নেন।
খৈয়ামের একজন সন্তান রয়েছে যিনি ২০০১ সালে জন্মগ্রহণ করেন।
তৈয়বা বেগম লিপি
তৈয়বা বেগম লিপি (জন্ম ১৯৬৯) একজন বাংলাদেশী চিত্রশিল্পী ও বৃত্ত আর্টস ট্রাস্টের প্রতিষ্ঠাতা। ২০০৪ সালে ঢাকায় অনুষ্ঠিত এশিয়ান আর্ট বিনালেতে তিনি গ্র্যান্ড পুরুস্কার লাভ করেন। এছাড়াও তিনি চিত্রকর্ম, প্রিন্ট, ইন্সটলেশন্স ও ভিডিওতে কাজ করেছেন। তার শির্পগুলো বিভিন্ন সময় গুরুত্বপূর্ণ অনুষ্ঠানগুলোতে প্রদর্শীত হয়েছে এরমধ্যে হলো, ২০১১ সালে ৫৪তম ভেনিস বিনালে ও ২০১২ সালের কলম্বো বিনালে। এছাড়াও তিনি ৫৪তম বিনালেতে বাংলাদেশ প্যাভিলিয়নের কমিশনার ছিলেন।
লিপি গাইবান্ধা জেলায় জন্মগ্রহণ করেন ও ছোটবেলা থেকেই তার এসব করতেই ভালো লাগতো। তারা পিতামাতার ১২ সন্তানের মধ্যে তিনি ১১তম হওয়ায় তিনি তার ভাতিজা ও ভাতিজেদের জন্মগ্রহণ করা দেখেছেন। পরবর্তীতে তার কাজকর্মে গ্রামে ব্যবহার করা স্টেইনলেস ব্লেইডের বিষয়টি ফুটে উঠেছে।
শাহিনা আলী
শাহিনা আলী (১০ই সেপ্টেম্বর ১৯৭৭ সালে জন্ম) একজন ইংরেজ রন্ধন শিল্পী, টেলিভিশন উপস্থাপিকা, পুষ্টিবিদ, ব্যবসায়ী নারী ও খাদ্য এবং রুপচর্চা নিয়ে লিখে থাকেন।
শাহিনা আলী লন্ডন সিটি ইউনিভার্সিটি থেকে অর্থনীতিতে স্নাতক ডিগ্রী লাভ করেন। এছাড়া তিনি ক্যাস বিজনেস স্কুল থেকে হিসাব বিজ্ঞানেও লেখাপড়া করেন। ডিগ্রী নেওয়ার পর তিনি বন্ড বাবস্থাপনা প্রতিষ্ঠানে ফান্ড ম্যানেজার হিসেবে কাজ করেন। এরপর তিনি চিকিৎসাবিদ্যায় আগ্রহী হয়ে উঠেন ও ওসনসিয়া ইউনিভার্সিটি স্কুল অব মেডিসিনে অধ্যয়ন করেন।
হারউইগ কোগেলনিক
হারউইগ কোগেলনিক (ইংরেজি Herwig Kogelnik) একজন মার্কিন তড়িত্‌ প্রকৌশলী।
কোগেলনিক ১৯৩২ সালের ২রা জুন অস্ট্রিয়ার গ্রাজে জন্মগ্রহণ করেন। তিনি ১৯৫৫ সালে ডিপ্লোমা ইঞ্জিনিয়ারিং ডিগ্রি অর্জন করেন। তিনি ১৯৫৮ সালে তড়িত প্রকৌশলে অর্জন করেন ডক্টর অব টেকনোলজি ডিগ্রি। তিনি ১৯৬০ সালে অক্সফোর্ড বিশ্ববিদ্যালয় থেকে পিএইচডি/ডিফিল ডিগ্রি অর্জন করেন। তিনি ১৯৬১ সালে মার্কিন যুক্তরাষ্ট্রের বেল ল্যাবরেটরিজ গবেষণাগারে যোগদান করেন। তিনি ১৯৭১ সালে ডিস্ট্রিবিউটেড-ফীডব্যাক লেজার উদ্ভাবন করেন। তিনি ৩৪টি / ৩৫টি / ৪৭টি প্যাটেন্টের অধিকারী। তার প্রকাশনায় রয়েছে ৮৫টি / ১৩০টি গবেষণাপত্র।
গয়া অশ্বথ
গয়া অশ্বথ (বৈজ্ঞানিক নাম:Ficus rumphii) হচ্ছে Moraceae পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
জংলি ঝুমকো
জংলি ঝুমকো হল ঝোপ-ঝাড় ও বনে জঙ্গলে বেড়ে ওঠা এক ধরনের লতা জাতীয় ফুল গাছ বিশেষ। এটি আরোহী লতা। আকর্ষীর মাধ্যমে কোনো ধারককে আঁকড়ে ধরে বেয়ে ওঠে। এ লতার বৈজ্ঞানিক নাম Passiflora foetida এবং ইংরেজি নাম Wild Passion Flower। এটি Passifloraceae পরিবারের অন্তর্ভুক্ত।
বাংলাদেশ, মিয়ানমার, শ্রীলঙ্কা, চীন, মাদাগাস্কার ও উত্তর অস্ট্রেলিয়ায় এ লতার বিস্তৃতি রয়েছে। তবে অনুমান করা হয়, এর আদি আবাস দক্ষিণ আমেরিকা, যা পরবর্তীকালে উষ্ণমণ্ডলীয় এলাকায় ছড়িয়ে পড়েছে।
জংলি ঝুমকো প্রজাতিটির ফুলের রং দুই ধরনের হয়। সাদা ও বেগুনি। তবে সাদা রঙা ফুল সহজে দেখা যায় না। বেগুনি রংটিই বেশি দেখা যায়। এ ফুল সুগন্ধি নয়, তবে দেখতে আকর্ষণীয়। বৃতি পাঁচটি, দল পাঁচটি এবং বৃতি নল থেকে কিছুটা খাটো। ফুল ফোটার সময় মে থেকে ডিসেম্বর পর্যন্ত।
পাতা একান্তর ও দুই খাঁজ বিশিষ্ট।
ফল বহুবীজী। ফল পাকলে কমলা লাল বর্ণ ধারণ করে। পাকা ফল খাওয়া যায়। স্বাদে মিষ্টি ও রসাল। কিন্তু কাঁচা ফল বিষাক্ত। তাই ভক্ষণযোগ্য নয়।
পৃথিবীর বিভিন্ন দেশে বেড়া দিতে এবং বাড়ির চারপাশের উন্মুক্ত স্থান ঢাকার জন্য এ লতা লাগানো হয়।
বীজ দ্বারা বংশবৃদ্ধি ঘটে। পানি জমে থাকে না এ রকম রোদ-ছায়াময় জায়গায় এ লতা ভালো জন্মে।
বাংলাদেশের পাহাড়ি বন থেকে আবাসস্থল ধ্বংসের ফলে এবং অতিরিক্ত গাছ কাটার কারণে লতাটি দিন দিন কমে যাচ্ছে। এ বুনো ফুলটি অবহেলিত ও অরক্ষিতও বটে। পাহাড়ি এলাকায় বন বিনাশ, আবাসস্থল ধ্বংস, নগরায়ণ, প্রাকৃতিক জমি কৃষিতে রূপান্তর এবং জলাশয়ের সংকোচনের ফলে বুনো ফুলের এ প্রজাতিটি হারিয়ে যাচ্ছে।
আন্তর্জাতিক গণহত্যা স্মরণ ও প্রতিরোধ দিবস
আন্তর্জাতিক গণহত্যা স্মরণ ও প্রতিরোধ দিবস প্রতিবছর ৯ ডিসেম্বর পালিত হয় । ২০১৫ সালের ১১ সেপ্টেম্বর জাতিসংঘ এ দিনটিকে আন্তর্জাতিক গণহত্যা স্মরণ ও প্রতিরোধ দিবস হিসাবে ঘোষণা করে ৷
১৯৪৯ সালের ৯ই ডিসেম্বরে প্রথমবারের মত জাতিসংঘে গণহত্যা প্রতিরোধ ও এ সংক্রান্ত শাস্তি বিষয়ক প্রথাটি (convention) গৃহীত হয়।
এই দিবসের মূল লক্ষ্য হল গণহত্যা বিষয়ক প্রথাটির ব্যাপারে সচেতনতা সৃষ্টি করা এবং গণহত্যায় মৃত ব্যক্তিদের স্মরণ ও সম্মান করা। এটি জাতিসংঘের প্রতিটি সদস্য রাষ্ট্রকে এ-ও স্মরণ করিয়ে দেয় যে তাদের নিজ জনগণকে গণহত্যার হাত থেকে বাঁচানোর জন্য দায়িত্ব আছে। গণহত্যার উস্কানি বন্ধ করা ও গণহত্যা ঘটলে তা প্রতিরোধ করা এই দায়িত্বের মধ্যে পড়ে।
বাংলাদেশ সেনাবাহিনীতে নারী
বাংলাদেশ সেনাবাহিনীতে প্রথমবারের মত নারী সৈনিক নেওয়া হয় ২০১৩ সালে, এ বছর পত্রিকায় হঠাৎ বিজ্ঞাপন আসে যে 'সেনা চিকিৎসা শাখা' (আর্মি মেডিকেল কোর, এএমসি) তে নারীদের সৈনিক হিসেবে ভর্তি করা হবে। ২০১৫ সালের জানুয়ারীতে এই 'প্রথম নারী সৈনিক রিক্রুট ব্যাচ' তাদের মৌলিক সামরিক প্রশিক্ষণ শেষ করে। প্রথমবার শুধু চিকিৎসা শাখায় নারী নিয়োগ দেওয়া হলেও পরে নারীদের করণিক কোরে (আর্মি কোর অব ক্লার্কস/আর্মি ক্লারিক্যাল কোর, এসিসি), সিগনালস কোরে, ইএমই (ইলেক্ট্রিক্যাল এন্ড মেকানিক্যাল ইঞ্জিনিয়ার্স) কোরে, ইঞ্জিনিয়ার্স কোরে, অর্ডন্যান্স কোরে এবং এএসসি (আর্মি সার্ভিসেস কোরে) নেওয়া হয়।
২০০০ সালে সর্বপ্রথম সেনা ক্যাডেট হিসেবে নারীরা যোগদান করেন এবং নারীরা স্বাধীনতার পর থেকেই সেনা চিকিৎসা শাখায় চিকিৎসক হিসেবে যোগ দিতে পারেন, ২০১৮ সালে দেশের সর্বপ্রথম নারী জেনারেল হন সুসানে গীতি।
অ্যামোস এডওয়ার্ড জোয়েল
অ্যামোস এডওয়ার্ড জোয়েল একজন মার্কিন তড়িৎ প্রকৌশলী।
জোয়েল ১৯১৮ সালের ১২ মার্চ ফিলাডেলফিয়ায় জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৪০ সালে বিএসসি এবং ১৯৪২ সালে এমএসসি ডিগ্রি অর্জন করেন। এখানে তিনি রকফেলার ডিফারেন্সিয়াল অ্যানালাইজারের উপর কাজ করেন। তিনি স্যামুয়েল হকস ক্যাল্ডওয়েল এর অধীনে ফাংশনাল ডিজাইন অব রিলেস অ্যান্ড সুইচ সার্কিটস এর উপর অভিসন্দর্ভ সম্পন্ন করেন। জোয়েল ১৯৪০ সালের জুলাই থেকে ১৯৮৩ সালের মার্চ পর্যন্ত বেল ল্যাবস এ কর্মরত ছিলেন। ১৯৮৩ সালের পর তিনি এটিঅ্যান্ডটিতে কনসাল্টেন্ট হিসেবে কাজ করেন। তিনি ৭০টি প্যাটেন্টের অধিকারী।
নারীদের রাজকীয় সেনা শাখা
নারীদের রাজকীয় সেনা শাখা (ওমেন্স রয়্যাল আর্মি কোর বা সংক্ষেপে ডব্লিউআরএসি, যেটাকে র‍্যাক উচ্চারণ করা হয়) ১৯৪৯ সাল থেকে ১৯৯২ সাল পর্যন্ত ব্রিটেনের নারী দ্বারা গঠিত একটি সেনা শাখা (ব্রিটিশ সেনাবাহিনীর) ছিল, তবে নারী ডাক্তার, নার্স এবং অন্যান্য সৈনিক (আলস্টার ডিফেন্স রেজিমেন্ট) এই শাখার সদস্য ছিলেন না। এই শাখার সদস্যদের কখনোই সম্মুখ সমরে নামানো হয়নি।
'সেনাবাহিনী আদেশ ৬' এর বলে ১৯৪৯ সালের ফেব্রুয়ারী মাসের প্রথম দিনে এই শাখাটি গড়ে ওঠে 'সাহায্যকারী ভূখণ্ড সেবা' এর উত্তরসূরী হিসেবে যেটি ১৯৩৮ এ গঠিত হয়। নারীদের রাজকীয় সেনা শাখা যতদিন ছিল ততদিন এটার কাজ ছিল প্রশাসনিক এবং অন্যান্য সাহায্যকারী কাজ করা। ১৯৫২ সালের মার্চে সাবএ্যালটার্ন, অধঃস্তন কমান্ডার, ঊর্ধ্বতন কমান্ডার এবং নিয়ন্ত্রক এর পদমর্যাদাগুলোকে ব্রিটিশ সেনাবাহিনীর প্রকৃত পদবীর মত করে ফেলা হয়।
১৯৭৪ সালে এই সেনা শাখার দুইজন সৈনিক 'গিল্ডফোর্ড পানশালা বোমা হামলা' এ নিহত হয়।
এই শাখার যেসব কর্মকর্তাদের ১৯৯০ সালে ব্রিটিশ সেনাবাহিনীর অন্যান্য শাখায় নিয়োগ দেওয়া হয়েছিল তাদের ঐসকল শাখাতেই রেখে দেওয়া হয় এবং ১৯৯২ এর এপ্রিলে রাজকীয় নারী সেনা শাখা ভেঙ্গে দিয়ে এর সেনা ও কর্মকর্তাদের মূলধারার সেনাবাহিনীতে ঢুকানো হয়। যারা 'রাজকীয় সেনা বেতন শাখা', 'রাজকীয় সামরিক পুলিশ শাখা', 'সামরিক প্রোভোস্ট স্টাফ শাখা', 'রাজকীয় সেনা শিক্ষা শাখা', 'সেনা আইন শাখা'তে ছিলেন এবং 'রাজকীয় সেনা অর্ডন্যান্স শাখা' এর স্টাফ করণিক যারা ছিলেন তাদেরকে নবগঠিত 'এ্যাডজুট্যান্ট জেনারেলের শাখা'য় পাঠিয়ে দেওয়া হয়। নারীদের রাজকীয় সেনা শাখা পরিচালকের পোস্ট যেটি ছিল একজন ব্রিগেডিয়ার পদবীর কর্মকর্তার, উঠিয়ে দেওয়া হয়।
এই শাখার কর্মকর্তাদের সর্বোচ্চ পদবী ছিল ব্রিগেডিয়ার, যেটি এই শাখার পরিচালকের পদবী ছিল।
এই শাখার সঙ্গীত বিভাগ পুরোপুরি নারীদের দ্বারা পরিচালিত ছিল।
সাবিলা নূর
সাবিলা নূর (জন্ম: মে ২৭, ১৯৯৫) একজন বাংলাদেশী মডেল এবং টেলিভিশন অভিনেত্রী। মডেলিংয়ের মাধ্যমে তার মিডিয়া জগতে আগমন ঘটে। টেলিভিশন বিজ্ঞাপনে মডেল হিসেবে কাজ করার পর তিনি কয়েকটি খণ্ড নাটকে অভিনয় করেন। সাবিলার প্রথম অভিনীত নাটক ইউ টার্ন।
সাবিলা ঢাকা জেলায় জন্মগ্রহণ করেন। শৈশব থেকেই নাচের প্রতি আসক্তি ছিল। সাবিলা বুলবুল ললিতাকলা একাডেমি থেকে নাচ শিখে পদ্ম কুড়ি চ্যাম্পিয়ন হয়েছিল যখন তিনি প্রথম শ্রেণীর ছাত্রী ছিল। বর্তমানে তিনি ব্রাক বিশ্ববিদ্যালয়ে পড়াশোনা করছেন।
সাবিলা ২০১৪ সাল থেকে মডেলিং এর মাধ্যমে অভিনয় জগতে প্রবেশ করেন। তার জনপ্রিয় বিজ্ঞাপনগুলোর মাঝে রয়েছে গ্রামীণ ফোন, নেস্কেফে, প্রান ফিট ইত্যাদি। সাবিলা অনেক জনপ্রিয় টেলিফিল্ম, নাটক, মডেলিং এবং বিজ্ঞাপনে কাজ করেছেন তারমধ্যে বেশ কিছু নাটকে অভিনয় করে জনপ্রিয়তা অর্জন করেন।
সিত্বে
সিত্বে হচ্ছে মায়ানমারের রাখাইন রাজ্য'র রাজধানী। সিত্বে শব্দটি রাখাইন শব্দ। ২০০৬ সালে শহটিতে ১ লক্ষ ৮১ হাজার অধিবাসী বসবাস করতো।
বার্মিজ সিত্বে শব্দটি এসেছে রাখাইন শব্দ সেইতে ত্বয়ে থেকে যার অর্থ যুদ্ধের ময়দান। বার্মার রাজা বোদাওপায়া ১৭৮৪ সালে ম্রাউক ইউ রাজ্য আক্রমণ করে। রাখাইন প্রতিরোধ যোদ্ধারা কালাদান নদীর তীরে বর্মী বাহিনীকে বাধা দেয়। জলে স্থলে যুদ্ধ চলতে থাকে। শেষপর্যন্ত ম্রাউক ইউ বাহিনী পরাজিত হয়। যুদ্ধ সংঘটনের স্থানটি রাখাইনদের কাছে সিত ত্বয়ে নামে পরিচিতি লাভ করে এবং কালক্রমে বার্মিজদের কাছে এটা সিত্বে হয়ে ওঠে।
১৮২৫ সালে প্রথম ইংরেজ-বার্মিজ যুদ্ধে ব্রিটিশ বাহিনী সিত্বে তে অবতরণ করে এবং তাদের সৈন্যদেরকে প্রাচীন প্যাগোডাতে থাকার ব্যবস্থা করে। আখিয়াব দাও নামের প্যাগোডাটি আজো টিকে আছে। ব্রিটিশরা এই এলাকাকে আকিয়াব নামে ডাকা শুরু করে।
সিত্বে নগরীতে বসবাস কারী জনগোষ্ঠীর প্রধান অংশ রাখাইন জাতি। এছাড়া কিছু বার্মিজ লোক বসবাস করে। এখানকার প্রধান ধর্ম গুলোর মধ্যে থেরাভেড়া বৌদ্ধধর্ম, হিন্দু ধর্ম এবং প্রকৃতিপূজা। এখানকার রোহিংগা জনগোষ্ঠীর ধর্ম ছিলো ইসলাম। রোহিংগা জনগোষ্ঠীর বসবাসের এলাকাকে বলা হতো অং মিংগালা। ২০১২ সালের অক্টোবর মাসের দাংগার পর সিত্বের রোহিংগাদের তাড়িয়ে দেওয়া হয়।
মায়ানমারের জাতীয় আদমশুমারি তে রোহিংগাদের নিবন্ধিত হওয়ার অধিকার নেই। মায়ানমার সরকার এই ক্ষুদ্র নৃগোষ্ঠীকে রোহিংগা নামে সম্বোধনে অস্বীকৃতি জানায়। তাই দেশটির অভ্যন্তরে ঠিক কত জন রোহিংগা বাস করে বা করতো তার সংখ্যা নিরুপণ করা সম্ভব নয়।
শেষ আলিঙ্গন
শেষ আলিঙ্গন এপ্রিল ২০১৩ সালের সাভার উপজেলায় আট তলা রানা প্লাজা ভবনের ধ্বংসস্তুপের মধ্যে দুই জনের আলিঙ্গনের সাথে মৃত্যুবরণের একটি আলোকচিত্র। আলোকচিত্র টি ফ্রিল্যান্সার ফটোগ্রাফার তাসলিমা আখতার কর্তৃক গৃহীত।আখতার এই চিত্রটির জন্য ওয়ার্ল্ড প্রেস ফটো এর তৃতীয় পুরস্কার, 'স্পট নিউজ ক্যাটাগরি' (একক) পুরস্কার পান। এটি টাইম ম্যাগাজিনের "শীর্ষ ১০ চিত্র সমূহ ২০১৩ " এর মধ্যে নির্বাচন করা হয়েছিল।
আখতার মহিলা সংগঠন "বিপ্লবী নারী সংহতির" একজন সদস্য এবং বামপন্থী সক্রিয় কর্মী দল "গণ সংহতির আন্দোলন" এর একজন সদস্য। এছড়াও তিনি গার্মেন্টস শ্রমিক সংগঠন (গার্মেন্টকর্মী ইউনিয়ন) এর একজন সমন্বয়ক। উপরন্তু, তিনি পাঠশালায় শিক্ষকতা করছেন। আখতারের রাজনীতি, তার ফটোগ্রাফির উপর একটি প্রভাব আছে।
জ্যাক হাসটন
জ্যাক অ্যালেক্সান্ডার হাসটন (জন্ম: ৭ ডিসেম্বর ১৯৮২) হচ্ছেন একজন ইংরেজ অভিনেতা। সে রিচার্ড হ্যারো হিসাবে এইচবিও এর নাটক "“ব্রডওয়ালক এম্পায়ার”" এ আসে। ২০১৩ সালে "“আমেরিকান হাসল"” ছবিতে সহ-অভিনেতা হিসাবে অভিনয় করেন এবং ২০১৬ সালের ছবি "বেন-হুর" এ মূলচরিত্রে অভিনয় করেন।
হাসটন জন্মগ্রহণ করেন যুক্তরাজ্যের নরফোলকের কিং’স লিন এ, সে লেডি মারগোরেট লাভিনিয়া এবং অভিনেতা, লেখক ও সহকারী পরিচালক টনি হাসটন এর ছেলে। হাসটন ছয় বছর বয়সে বিদ্যালয়ের নাটক পিটার প্যান এ মুখ্য চরিত্রে অভিনয়ের পর সিদ্ধান্ত নেন অভিনেতা হওয়ার। পরবর্তিতে সে নাট্যশিক্ষা প্রতিষ্ঠান "“হার্টউড হাউজ”" এ অংশগ্রহণ করে।
তার মা একজন ইংরেজ এবং বাবা আমেরিকান। তার ফুফু অভিনেত্রী আঞ্জেলিকা হাসটন এবং চাচা অভিনেতা ড্যানি হাসটন। তার দাদা মার্কিন চলচিত্র পরিচালক জন হাসটন এবং দাদি মডেল এনরিকা সোমা। তার পিতার দিক থেকে সে ইতালীয়, আইরিশ, স্কটিশ, ও ইংরেজ বংশদ্ভোত এবং কানাডিয়ান অভিনেতা ওল্টার হাসটন তার প্র-পিতা। 
হাসটন এর নানা হচ্ছেন জিওরেজ কল্মন্ডেলি (কল্মন্ডেলি এর ৫ম মার্কাস), হাটসন যুক্তরাজ্যের প্রথম প্রধানমন্ত্রী রবার্ট ওয়ালপুল এর বংশধর।
হাসটন তার চলচিত্র জীবন শুরু করে ""স্পারতাকস"(২০০৪)" ছবির মাধ্যমে যেখানে সে ফ্লাভিয়াস চরিত্রে অভিনয় করে। এরপর সে সামনের দিকে এগুতে থাকে "“ফ্যাক্টরি গার্ল”, “গেরার্ড মালাঙ্গা”, “সর্মস”, “আউটল্যান্ডার”, এবং “স্রিংক”" ইত্যাদি ছবিতে অভিনয় করে।
২০১০ সালে সে “দা টুলাইট সাগাঃ এক্লিপ্স” ছবিতে ক্ষুদ্র ভূমিকায় রইস কিং চরিত্রে অভিনয় করে। সে এইচবিও এর ব্রডওয়াক এম্পায়ার এ রিচার্ড হারো চরিত্রে অভিনয় করে। এরপর সে আল পাচিনো এর পরিচালিত ছবি ওয়াইল্ড স্যালুন(২০১১) তে অভিনয় করে।
হাসটন মার্কিন মডেল "শানান ক্লিক" এর সাথে ডেটিং করতে শুরু করেন ২০১১ সালে। তাদের একটি মেয়ে রয়েছে সেইজ লাভিনিয়া হাসটন যে ২০১৩ সালের এপ্রিলে নিউ ইয়র্কে জন্মগ্রহণ করে
সিঙ্গাপুর বন্দর
সিঙ্গাপুর বন্দর হল "দক্ষিণ পূর্ব এশিয়া" এর মধ্যে বৃহত্তম ও ব্যস্ততম বন্দর।এটি সিঙ্গাপুর-এ অবস্থিত।এই বন্দরে একটি বড় কন্টেইনার টার্মিনাল রয়েছে।সিঙ্গাপুর স্বাধীন দেশ হিসাবে আত্মপ্রকাশ করার পড় সিঙ্গাপুর বন্দরটি দ্রত বিকশিত হতে থাকে।এটি বর্তমানে বন্দরটি ৩২.২ মিলিওন কন্টেইনার পরিবহন করেছে।
লেমিয়ো নদী
লেমিয়ো নদী (), লে ম্রো নামেও পরিচিত, মায়ানমারের মধ্য দিয়ে প্রবাহিত একটি নদী যা বংগোপসাগরে এসে পতিত হয়েছে।
নদীটি প্রাচীন আরাকান রাজ্য ম্রাউক ইউ শহরের পাশ দিয়ে প্রবাহিত হয়। এটি বর্তমানে রাখাইন রাজ্যের সিত্বে তে অবস্থিত। রাখাইন ভাষায় লে ম্রো অর্থ চার শহর। এর দ্বারা বোঝানো হয় যে এই নদীর দুই তীরে চার প্রাচীন রাখাইন শহর গড়ে উঠেছিলো।
নদীটি লম্বা এবং চীন রাজ্য এর মিনদাত জেলার মাতুপি শহর থেকে শুরু হয়েছে। নদীটি রাখাইন রাজ্যের সিত্বে জেলার ম্রাউক ইউ, মিনবায়া এবং পাউক্টাও শহরের মধ্য দিয়ে প্রবাহিত হয়েছে। সিত্বে থেকে পাউক্তাও পর্যন্ত নদীটি লম্বা এবং সিত্বে থেকে মিনবায়া পর্যন্ত লম্বা।
নদীটিতে লেম্রো ৬০০ মেগাওয়াট এবং লেম্রো ২ - ৯০ মেগাওয়াটের দুটি জলবিদ্যুৎ প্রকল্প চালু আছে।
গেশম দ্বীপ
গেশম দ্বীপ (ক্বেশম দ্বীপ নামেও লেখা হয়) ইরানের একটি দ্বীপ। দ্বীপটি পারস্য উপসাগরের হরমুজ প্রণালীতে অবস্থিত। ইরানের মূল ভূখন্ড থেকে এটি খুরান বা ক্ল্যারেন্স প্রণালীর দ্বারা বিচ্ছিন্ন। মূল ভূখন্ডে এটি উপকূলীয় বন্দর শহর বন্দর আব্বাসের সাথে সংযুক্ত।
দ্বীপটির আয়তন দেড় হাজার বর্গ কিলোমিটারেরও বেশী। এই দ্বীপের প্রস্তরময় উপকূল প্রায় দুইশ দুই কিলোমিটার দীর্ঘ। গেশম দ্বীপের আয়তন সিঙ্গাপুর বা বাহরাইনের তুলনায় আড়াইগুণ বড়। দৈর্ঘে ১২০ কিলোমিটার আর প্রস্থে স্থানবিশেষে ১০ থেকে পঁয়ত্রিশ কিলোমিটার। এই দ্বীপে বেশ কয়েটি টিলাও আছে। তবে এসব টিলার উচ্চতা বেশী নয়। সবচেয়ে উচুঁ টিলাটির উচ্চতা হলো সাড়ে তিনশ' মিটার।গেশম দ্বীপটি ইরান এর মূল ভূমি ভাগ থেকে একটি জল ভাগ বা প্রনালী দ্বারা বিচ্ছিন্ন রয়েছে।দ্বীপটি পাথুরে ভূমিা ভাগ নিয়ে গঠিত।
এখানে প্রায় এক লক্ষ ১৮ হাজার মানুষ বসবাস করে। এদের সবাই মুসলমান। এরা ফার্সি ভাষার পাশাপাশি তাদের আঞ্চলিক ভাষাতেও কথা বলে।
১৯৮৯ খ্রিস্টাব্দে ইরান-এর গেশম দ্বীপ মুক্ত বন্দর হিসেবে পরিচিতি লাভ করে। ১৯৯০ সালে প্রথম এই বন্দরকে কাস্টমস বা শুল্কের আওতায় নিয়ে আসা হয়। তবে ঐ বছরই পুনরায় গেশমকে মুক্ত বাণিজ্য বন্দর হিসেবে ঘোষণা করা হয়। কারণ এই বন্দরটি এখন ওমান সাগর এবং পারস্য উপসাগরীয় অঞ্চলের সবচে ব্যস্ত একটি বাণিজ্য বন্দর। এই বন্দরকে কেন্দ্র করে "গেশম দ্বীপ"এ ব্যাবসা-বানিজ্যের প্রসার ঘটে।গেশমে ব্যাবসা বাণিজ্য প্রাধানত বন্দর ভিত্তিক।এই বন্দর দ্বারা সহজেই খনিজ তেল ও শিল্পের কাঁচা মাল পাওয়া যায়।এই দ্বীপে পেট্রো ক্যামিকাল শিল্প গড়ে উঠেছে।এখানে সহজেই কম মজুরিতে শ্রমিক পাওয়া যায়।
কিটন জেনিংস
কিটন কেন্ট জেনিংস (; জন্ম ১৯ জুন, ১৯৯২) ট্রান্সভাল প্রদেশের জোহানসবার্গে জন্মগ্রহণকারী ও দক্ষিণ আফ্রিকান বংশোদ্ভূত বিশিষ্ট ইংরেজ ক্রিকেটার। আন্তর্জাতিক ক্রিকেটে ইংল্যান্ডের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে ডারহামের পক্ষে খেলছেন। দীর্ঘ উচ্চতার অধিকারী কিটন জেনিংস মূলতঃ বামহাতি উদ্বোধনী ব্যাটসম্যান। এছাড়াও ডানহাতে ফাস্ট-মিডিয়াম বোলিং করে থাকেন তিনি।
সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন।
২০১১ মৌসুমে ডারহামে সময় কাটান। এসময়ে একাডেমি দল ও দ্বিতীয় একাদশে খেলেন। ডিসেম্বর, ২০১১ সালে গটেংয়ের সদস্যরূপে ফ্রি স্টেটের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও দক্ষিণ আফ্রিকার অনূর্ধ্ব-১৯ দলের সদস্য ছিলেন ও দলের অধিনায়ক হিসেবে ২০১১ সালে ইংল্যান্ড সফর করেন।
দক্ষিণ আফ্রিকার পক্ষে খেলার সুযোগ থাকলেও আন্তর্জাতিক ক্রিকেটে ইংল্যান্ড দলকেই বেছে নেন। মার্চ, ২০১২ সালে গটেংয়ের পক্ষে সর্বশেষ খেলায় অংশ নেন। ২ এপ্রিল, ২০১২ তারিখে স্থায়ীভাবে যুক্তরাজ্যে চলে আসেন। এরফলে চার বছর বসবাস করে ইংল্যান্ড দলে এপ্রিল, ২০১৬ সালে খেলার সুযোগ পাবেন। ২০১২ সালে ডারহামের পক্ষে দ্বিতীয় একাদশে খেলতে থাকেন। আগস্ট, ২০১২ সালে সারের বিপক্ষে প্রথম-শ্রেণীর ক্রিকেটে অভিষেক ঘটে তার।
নভেম্বর, ২০১৬ সালে জেনিংসকে ইংল্যান্ডের টেস্ট দলে অন্তর্ভুক্ত করা হয়। স্বাগতিক ভারতের বিপক্ষে সিরিজের শেষ দুই টেস্টে আঘাতপ্রাপ্ত হাসিব হামিদের স্থলাভিষিক্ত হন তিনি। ৮ ডিসেম্বর, ২০১৬ তারিখে ১০১তম ব্যক্তি হিসেবে অভিষেক টেস্টে সেঞ্চুরি করার কৃতিত্ব অর্জন করেন। ভারতের বিপক্ষে তার এই ১১২ রান যে-কোন উদ্বোধনী ব্যাটসম্যানের সর্বোচ্চ সংগ্রহরূপে বিবেচিত।
লুৎফর রহমান (দ্ব্যর্থতা নিরসন)
লুৎফর রহমান দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
তানজিন তিশা
তানজিন তিশা একজন বাংলাদেশি অভিনেত্রী, মডেল এবং টেলিভিশন উপস্থাপক। তিনি টেলিভিশন নাটক ও ধারাবাহিকে অভিনয় করেন। ইউ-টার্ন নাটকে অভিনয়ের জন্য তিনি মেরিল প্রথম আলো পুরস্কার-এর সেরা নবীন অভিনেতা নির্বাচিত হন।
ফ্যাশন শুট ও র‍্যাম্প মডেলিংয়ের মাধ্যমে তিশার কর্মজীবন শুরু হয়। তিশা প্রথম মডেল হন অমিতাভ রেজা চৌধুরী এর পরিচালিত রবির একটি বিজ্ঞাপনে অংশগ্রহন করার মাধ্যমে। এটি তাঁর ক্যারিয়ারের জন্য একটি গুরুত্বপূর্ণ দিক ছিল। সেপ্টেম্বর ১৮,২০১৫-এ তিশা "ট্রেসমি ফ্যাশন শো' তে র্যাম্প মডেলিং করেছিল। তিশা ২০১২ সালে ইউটিউবে প্রচারিত রিজভি ওয়াহিদ এবং শুভমিতার গাওয়া চোখেরি পলকে মিউজিক ভিডিওতে অভিনয় করে তারকা খ্যাতি পান। তিশার অভিনীত এই গানটি ব্যপক জনপ্রিয়তা অর্জন করেছিল। তিনি ইমরান মাহমুদুল এর গান বলতে বলতে চলতে চলতে গানটির মিউজিক ভিডিওতে অভিনয় করেছিলেন। যেটি ইউটিউবে জনপ্রিয়তা পেয়েছিল।
তিশা ছোটকাল থেকেই নাচ শিখেছিলেন কিন্তু পড়ালেখার জন্য তাঁর পরিবার তা বন্ধ করে দেয়। তিনি এইচএসসি সম্পূর্ণ করেন সিদ্ধেশ্বরী গার্ল হাই স্কুল ও কলেজ থেকে। এখন তিনি চাচ্ছেন একটি স্বনামধন্য বিশ্ববিদ্যালয় থেকে চলচ্চিত্র ও মিডিয়া বিষয়ে পড়ালেখা করতে।
বর্তমানে তিনি হাবিব ওয়াহিদের সাথে সম্পর্কে জড়িয়েছেন।
বিশ্ব খাদ্য কর্মসূচি
বিশ্ব খাদ্য কর্মসূচি জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে। সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উত্‌পাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য।
ঢাকা লিট ফেস্ট
ঢাকা লিটের‌্যারি ফেস্টিভ্যাল, সংক্ষেপে ঢাকা লিট ফেস্ট, একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ,ও সাদাফ সায্ পরিচালিত এই উৎসবের আয়োজক সংস্থা যাত্রিক।
এই সাহিত্য উৎসব প্রথম আয়োজন করা হয় ২০১১ খ্রিস্টাব্দে। একটি ব্রিটিশ সাহিত্য উৎসবের অনুসরণে তখন এর নাম ছিল"হে লিটের‌্যারি ফেস্টিভ্যাল"। সমালোচনার মুখে ২০১৫ খ্রিস্টাব্দে এর নাম পরিবর্তন করে নির্ধারণ করা হয় ঢাকা লিটের‌্যারি ফেস্টিভ্যাল, সংক্ষেপে ঢাকা লিট ফেস্ট। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর।
২০১১ সাল থেকেই ঢাকা লিট ফেস্টের প্রতি বছর সমালোচনা হচ্ছে। তাদের মতে, এটি একটি নব্য-উপনিবেশবাদী প্রচেষ্টা। ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়। এই উৎসব আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধ্স নেমেছে! বাংলা একাডেমি কারো ব্যক্তিগত প্রতিষ্ঠান নয়- এটা বিবেচনায় থাকা উচিত। ব্যক্তিগত সম্পর্ক ও স্বার্থের নিরিখে বাংলা একাডেমি ব্যবহৃত হোক-তা কারও কাম্য নয়।
বোলাকি শাহ
বোলাকি শাহ বাকেরগঞ্জ কৃষক বিদ্রোহের নেতা ছিলেন।
বোলাকি শাহ ছিলেন ১৭৮৮-১৭৯২ খৃষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষনা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন। ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে।
ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দূর্গ। দূর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটির কাছে মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দূর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনি পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দূর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান।
আল বিদায়া ওয়ান নিহায়া
আল বিদায়া ওয়ান নিহায়া মুফাসসির ও ইতিহাসবিদ আবুল ফিদা হাফিজ ইবনে কাসির আদ দামেশ্কী (রহ.) কর্তৃক আরবি ভাষায় রচিত একটি ইতিহাস গ্রন্থ। আল্লাহ তায়ালার বিশাল সৃষ্টিজগতের সৃষ্টিতত্ত্ব ও রহস্য, মানব সৃষ্টিতত্ত্ব তথা মানব ইতিহাসের বিভিন্ন ঘটনা, নবী-রাসুলদের আগমন ও তাঁদের কর্মব্যস্ত জীবনের ইতিহাস বর্ণনা করা হয়েছে এ গ্রন্থে।
‘আল বিদায়া ওয়ান নিহায়া’ একটি ইতিহাস গ্রন্থ হওয়া সত্ত্বেও এ গ্রন্থে ব্যবহৃত উচ্চস্তরের ভাষা ও এর সাহিত্যিক মানের কারণে বিখ্যাত আরবি সাহিত্যিকদের কাছে ব্যাপক প্রশংসিত হয়েছে। আল্লামা ইবনে কাসির তার এ গ্রন্থের প্রতিটি আলোচনা কোরআন, হাদিস, সাহাবা ও বিভিন্ন মনীষীর উক্তি দ্বারা সমৃদ্ধ করেছেন। এ ক্ষেত্রে লেখক কোনো তথ্য বা বর্ণনাতে অতিরঞ্জন, অতিকথন বা নিজের পক্ষ থেকে কোনো পরিবর্তন, সংযোজন, বিয়োজন পরিহার করেছেন।
আল্লামা ইবনে কাসির তার এ গ্রন্থকে তিন ভাগে ভাগ করেছেন। প্রথম অংশে রয়েছে সৃষ্টিজগতের তত্ত্ব-রহস্য তথা আরশ-কুরসি, আসমান-জমিন ও এগুলোর মধ্যস্থিত যা কিছু আছে তা সৃষ্টি এবং আসমান-জমিনের মধ্যবর্তী যা কিছু আছে সেগুলো সৃষ্টির ইতিহাস। অর্থাৎ আরশ-কুরসি, আসমান-জমিনের মধ্যবর্তী সব কিছু তথা ফেরেশতা, জিন, শয়তান, হজরত আদম (আ.) এর সৃষ্টি, নবী-রাসুলদের ধারাবাহিক আলোচনা, বনি ইসরাইলিদের বর্ণনা, আইয়ামে জাহেলিয়াতের ঘটনা এবং হজরত মুহাম্মদ (সা.) এর জীবনচরিত ও নবুয়ত লাভ পর্যন্ত সময়ের আলোচনা করা হয়েছে।
দ্বিতীয় অংশে রয়েছে রাসুল (সা.) এর ওফাতের পর থেকে ৭৬৮ হিজরি সাল পর্যন্ত উল্লেখযোগ্য খলিফা, রাজা-বাদশাহদের উত্থান-পতনের ঘটনা, মনীষীদের বর্ণনা, সামাজিক, রাজনৈতিক ও অর্থনৈতিক বিষয়ের বিস্তারিত বিবরণ। আর তৃতীয় অংশে লেখক অন্তর্ভুক্ত করেছেন মুসলিম উম্মাহর অশান্তি ও বিপর্যয়ের কারণ, ভবিষ্যতে অনুষ্ঠিতব্য মানবজাতির মধ্যে সংঘাত, অশান্তি, বিপর্যয়, যুদ্ধ-বিগ্রহ, ফেৎনা-ফ্যাসাদ, কেয়ামতের আলামত, পুনরুত্থান, হাশর-নশর, কেয়ামত দিবসের ভয়াবহ অবস্থা, জান্নাত ও জাহান্নামের বিবরণ।
ইতিহাস গ্রন্থ রচনায় লেখক তার পূর্বে রচিত গ্রন্থগুলোর রীতি অনুসরণ করেছেন। ঘটনাগুলোর বর্ণনায় তিনি ধারাবাহিকতা বজায় রেখেছেন এবং সেগুলোর বর্ণনায় তিনি বিভিন্ন শিরোনাম দিয়েছেন। প্রথমে তিনি বছরের গুরুত্বপূর্ণ ঘটনাগুলো এবং পরবর্তীতে ওই বছর গুরুত্বপূর্ণ ব্যক্তি যারা ইন্তেকাল করেছেন তাদের জীবনী আলোচনা করেছেন। কখনও কখনও তিনি তার স্বরচিত কবিতা সন্নিবেশন করেছেন। আবার তথ্য-প্রমাণে তিনি প্রাসঙ্গিক কোরআনের আয়াত ও হাদিস উপস্থাপন করেছেন। ইসলামের ইতিহাস চর্চাকারীদের কাছে তাই এ বিখ্যাত গ্রন্থটি মৌলিক ও নির্ভুল ইতিহাস গ্রন্থ হিসেবে বিবেচিত হয়ে আসছে।
এ গ্রন্থটি হিজরি ১৩৪৮ সনে কুর্দিস্তান আল আলামিয়া প্রেসে প্রথম মুদ্রিত হয়। দ্বিতীয়বার মুদ্রিত হয়েছিল কায়রোর আসসা’আদাহ্ প্রেসে ১৩৫১ হিজরিতে। পরে গ্রন্থটি পরিমার্জিতরূপে রিয়াদে ছাপা হয় হিজরি ১৩৮৮ সনে। এছাড়াও গ্রন্থটি বহুবার বহু ভাষায় মুদ্রিত হয়েছে। গ্রন্থটির গুরুত্ব বিবেচনায় ইসলামিক ফাউন্ডেশন ‘বাংলা’ ভাষায় এর অনুবাদ প্রকাশ করেছে। ১৪ খণ্ডের ‘আল বিদায়া ওয়ান নিহায়া’ গ্রন্থটির বাংলা নামকরণ করা হয়েছে ‘ইসলামের ইতিহাস : আদি-অন্ত’।
জগন্নাথ তর্কপঞ্চানন
জগন্নাথ তর্কপঞ্চানন (জন্ম: ১৩ সেপ্টেম্বর, ১৬৯৪। মৃত্য ১৯ অক্টোবর ১৮০৭) একজন বাঙালী শ্রুতিধর ও পন্ডিত। জন্মস্থান ত্রিবেণী, হুগলী। পিতা পন্ডিত রুদ্রদেব তর্কবাগীশ।
পিতা ও জেষ্ঠতাতের নিকট ব্যাকরণ ও স্মৃতি শাস্ত্র শিক্ষা, মুখে মুখেই ব্যকরনের সূত্রগুলি শিখে ফেলেছিলেন অতি অল্প বয়েসে। পরে রঘুদেব বাচষ্পতির কাছে আইনের পাঠ নেন। ত্রিবেনীতে তার টোল বা চতুষ্পাঠী ছিল। তার অসামান্য স্মৃতিশক্তির গল্প প্রায় প্রবাদের আকারে প্রতিষ্ঠিত। সেযুগে নবদ্বীপ সংস্কৃত চর্চা ও বিদ্যার পীঠস্থান হলেও ত্রিবেনীর জগন্নাথ তর্কপঞ্চানন ছিলেন পন্ডিতশ্রেষ্ঠ যিনি নবদ্বীপের খ্যাতি একাকী ম্লান করে দিয়েছিলেন।
ইংরেজরা ১৭৬৫ সালে বাংলার দেওয়ানি লাভ করলে দেশীয় বিচার পদ্ধতি ও আইন প্রনয়নের জন্যে তার শরনাপন্ন হয়েছিল। 'অষ্টাদশ বিবাদের বিচার' তার রচনা। জীবনের বিশেষ কীর্তি ন্যায় বিষয়ক গ্রন্থ 'বিবাদ ভঙ্গার্নব' সংকলন। ততকালীন হিন্দু দেওয়ানি বিচার ব্যবস্থা এই বইয়ের ইংরেজি অনুবাদের মাধ্যমেই হতো। নব্যন্যায়ের ওপর নানা লেখা ছিল তার।
মহারাজ নন্দকুমার থেকে শুরু করে শোভাবাজার রাজা নবকৃষ্ণ, মহারাজা কৃষ্ণচন্দ্র রায়, বর্ধমান রাজ কীর্তিচন্দ্র ছিলেন তার গুনগ্রাহী। রবার্ট ক্লাইভ তার কাছে সংস্কৃত শিখেছেন, এছাড়াও লর্ড ওয়ারেন হেস্টিংস, হার্ডিঞ্জ, জন শোর, কোলব্রুক এবং এশিয়াটিক সোসাইটির প্রতিষ্ঠাতা স্যার উইলিয়াম জোন্সের সাথে তার হৃদ্যতা ছিলো। প্রাচ্য সংস্কৃতি বিশারদ সুপন্ডিত জোনস বিভিন্ন তথ্য ও তত্ব সংগ্রহ করতে বারংবার তার কাছে আসতেন। সদর দেওয়ানি আদালতের প্রধান বিচারপতি হ্যারিংটন ছিলেন জগন্নাত তর্কপঞ্চাননের সুহৃদ। অন্যান্য ইংরেজ রাজপুরুষেরা আইন সংক্রান্ত কঠিন বিষয়ে তার পরামর্শ নিতেন। প্রথম সুপ্রীম কোর্ট স্থাপিত হলে তাকে প্রধান পন্ডিতের পদ আহবান করা হয়। তিনি সেই পদ গ্রহনে অস্বীকৃত হলে তার পৌত্র ঘনশ্যাম এই পদে আসীন হন।
দ্য সিংগিং ডিটেকটিভ
দ্য সিংগিং ডিটেকটিভ () হচ্ছে ২০০৩ সালে মুক্তিপ্রাপ্ত আমেরিকান মিউজিক্যাল ক্রাইম কমেডিধর্মী চলচ্চিত্র।  চলচ্চিত্রটি পরিচালনা করেছেন কিথ গর্ডন এবং এটি স্বাধীনভাবে একই নামের বিবিসি সিরিয়ালের উপর ভিত্তি করে। চলচ্চিত্রটির কাহিনী লিখেছেন ব্রিটিশ লেখক ডেনিস পটার। মূল ভূমিকায় রবার্ট ডাউনি জুনিয়র অভিনয় করেছেন এবং কেটি হোমস, রবিন রাইট পেন, জেরেমি নর্টহাম এবং মেল গিবসন সহ-অভিনেতা হিসেবে ছিলেন।